Komats

Komats (,) ir pieturzīme. Pēc izskata tas ir līdzīgs apostrofam, bet atšķiras ar to, ka tiek novietots teksta rindas apakšdaļā. Komatu lieto daudzās nozīmēs, galvenokārt teikuma struktūras izcelšanai rakstu valodā. Latviešu valodas rakstos tā ir visbiežāk lietotā pieturzīme.

 Vēsture 
Komatu līdz ar citām pirmajām pieturzīmēm ieviesis sengrieķu domātājs un gramatiķis Aristofans no Bizantijas aptuveni 200 gadus pirms mūsu ēras. Latviešu valodā komata lietošana ienāca līdz ar vācu valodas rakstības tradīciju pārņemšanu.

 Lietojums latviešu valodā 
Literārajā latviešu valodā ar komatu atdala:
 vienlīdzīgus teikuma locekļus;
 atkārtotus vārdus;
 izsauksmes vārdus;
 piebildi, ja tā atrodas aiz stāstījuma teikumā izteiktās tiešās runas vai starp tiešās runas vārdiem;
 paskaidrojošās vārdu grupas;
 savrupinātus teikuma locekļus un vārdu grupas, arī divdabja teicienus un divdabjus, no kuriem atkarīgs palīgteikums;
 uzrunas konstrukcijas;
 iespraustus vārdus un vārdu grupas;
 apgalvojuma partikulu "jā" un nolieguma partikulu "nē";
 salikta bezsaikļa teikuma daļas;
 salikta teikuma daļas, ja tās saista saiklis vai kāds cits saistītājvārds.

Šiem likumiem ir divi izņēmumi, kuru gadījumos nav jāliek komats saikļu "un" un "vai" priekšā:
 ja saiklis saista divus vienlīdzīgus palīgteikumus;
 ja saiklis saista divas salikta teikuma neatkarīgas daļas, kam ir kopīgs kāds vārds vai palīgteikums.

Savrupinājumus, paskaidrojošās vārdu grupas, uzrunas konstrukcijas, iespraudumus, iestarpinājumus un izsauksmes vārdus, ja tie atrodas starp teikuma vārdiem, atdala ar komatiem no abām pusēm.

 Komata likšana saikļu priekšā 
Saikļa un priekšā komatu
 Liek Neliek Starp vienlīdzīgajiem teikuma locekļiem atkārtota saikļa un priekšā.

Līgovakara raksturīgākās izdarības ir Jāņuguns dedzināšana un vainagu pīšana, un papardes zieda meklēšana. Ja tas saista vienlīdzīgus teikuma locekļus.

Vasarā mēs svinam Līgodienu un Jāņus. Starp salikta teikuma daļām.

Jāņos ir visgarākā diena, un tai seko visīsākā nakts. Ja tas saista divus vienlīdzīgus palīgteikumus, kas pakārtoti citai teikuma daļai.

Tie ir svētki, kuri citur pasaulē gandrīz izzuduši no aprites un kuri šobrīd tiek uzskatīti gandrīz vai par vienu no mūsu tautas identitātes iezīmēm. Ja tas saista divus virsteikumus, kuriem pakārtots viens palīgteikums.

Kad saule pakāpusies visaugstāk, dienas kļūst īsākas un tuvojas rudens. Ja tas saista salikta sakārtota teikuma daļas un kāds pirmās daļas teikuma loceklis attiecas arī uz teikuma otro daļu.

Jāņos meitas pin vainagus un puiši kur ugunskurus. Ja tas saista divus vienlīdzīgus divdabja teicienus.

Skaņi dziedot un lecot pār ugunskuru, ātri paiet Līgo nakts.

Komatu saikļa vai priekšā
 Liek Neliek Ja tas atkārtojas, saistot vienlīdzīgus teikuma locekļus.

Latvieši vai igauņi, vai lietuvieši, vai ukraiņi svin savus saulgriežus. Ja tas saista divus vienlīdzīgus teikuma locekļus.

Līdzi jābūt pasei vai identifikācijas kartei. Ja tas ievada palīgteikumu, kas atrodas aiz virsteikuma vai starp virsteikuma vārdiem.

Es nezinu, vai arī igauņi un lietuvieši savos saulgriežu svētkos meklē papardes ziedu. Ja tas saista divus vienlīdzīgus palīgteikumus.

Kad nav izravēti dārzi vai saimniece nav sagādājusi cienastu, saimnieki tiek aplīgoti. Ja vai ir šķīruma saiklis.

Vai tu jāņuzāles plūc līgovakarā vai rītā?

Komatu saikļa ka priekšā
 Liek Neliek Ja tas ievada palīgteikumu, kurš atrodas aiz virsteikuma vai starp tā vārdiem.

Lietuvieši gan atzīst, ka Lietuvā Jāņi nav tik populāri kā Latvijā. Starp vienlīdzīgiem palīgteikumiem, ko savieno saikļi un, vai. Tādā gadījumā saikli ka otrās teikuma daļas priekšā bieži izlaiž.

Ticējums vēsta, ka Jāņu naktī nedrīkst gulēt un (ka) visiem jābūt nomodā.

Komatu kā priekšā
 Liek Neliek Ja tas ievada palīgteikumu.

Jāņu naktī varot redzēt, kā uzplaukst papardes zieds. Ja tas tiek lietots salīdzinājumā vienkāršā teikumā.

"Es uzliku saimniekamOzoliņa vainadziņu,Lai tam auga tādi zirgiKā kuplie ozoliņi" Ja tas ievada vienlīdzīgu teikuma locekļu uzskaitījumu aiz vispārinošā vārda.

Dažādas jāņuzāles, kā margrietiņas, āboliņš, papardes, madaras, nārbuļi, rudzupuķes, atrodamas Latvijas pļavās. Ja tas ievada vienlīdzīgu teikuma locekļu virkni aiz vispārinošā vārda, uz kuru norāda vietniekvārds tāds.

Tādi svētki kā Jāņi un Pēteri vasarā tiek svinēti visplašāk.

Komatu saikļa tāpēc ka priekšā
 Liek Neliek Ja tas ievada palīgteikumu un otrajā teikuma daļā īpaši tiek uzsvērti vārdi tāpēc ka.

Igauņi Jāņos noteikti šūpojas, tāpēc ka šūpošanās ir galvenais visos pavasara svētkos. Ja tāpēc, tādēļ virsteikumā ir apstākļa vārdi, kas īpaši uzsver cēloni, palīgteikumu ievada tikai saiklis ka.

Jāņos Jāņu ugunskurs jākur tāpēc, ka ugunskura pelnos Dieviņš naudu ber.

Komatu it kā priekšā
 Liek Neliek Ja tas ievada palīgteikumu.

Līgonaktī katra jauna meita cenšas izpeldēties rīta rasā, it kā no tā būtu atkarīga visa nākamā gada laime. Ja tas lietots salīdzinājumā starp vienas teikuma daļas locekļiem.

Ozollapu vainags ir it kā Jāņu simbols.

Komatu saikļa tāpat kā priekšā
 Liek Neliek Starp virsteikumu un palīgteikumu, ja izteikts salīdzinājums.

Mēs pinam ziedu vainagus, tāpat kā krievu meiteņu vainagus šajos svētkos rotā degošas sveces. Atdalot veida vai cēloņa apstākļus.

Jānis liecina tāpat kā Pēteris. (= abu liecība saskan)Pielīdzinājuma konstrukcijās (vienu faktu pielīdzina otram).
Pīpenes, tāpat kā rudzupuķes, pin Jāņu vainagos.

Komatu tā kā priekšā
 Liek Neliek Ja tas lietots šķīruma saikļa nozīmē un saista vienlīdzīgus teikuma locekļus vai salikta teikuma daļas.

Citu tautu tradīcijas tā kā būtu, tā kā nebūtu pazīstamas. Ja tas lietots salīdzinājumā vienkāršā teikumā.

Cieni savas tautas tradīcijas tā kā sevi pašu.

Komatu saikļa tā ka priekšā
 Liek Neliek Ja tas ievada palīgteikumu.

Vasaras īsākā nakts bija pagājusi, tā ka to neviens pat nebija pamanījis.

 Citi lietojumi 
Komatu lieto arī skaitļu pierakstā skaitļa veselās daļas un decimāldaļas atdalīšanai.

Komats tiek plaši izmantots daudzās programmēšanas valodās kā atdalītājs dažādos uzskaitījumos un citur.

 Atsauces 

Kategorija:Interpunkcija